作者：王之道
词牌/韵律：望海潮

paragraphs: 宝山烟霁，金湖波渺，珠帘高卷清霜。
枫叶露痕，荻花风色，人言今日重阳。
芳菊袅秋香。
更榴房斗紫，柑实传黄。
观阁凌空，杯盘照坐独醒狂。
良辰乐事难忘。
正少年游冶，人在任庄。
铜钵探题，金钗当酒，一时绿鬓红妆。
故国黯凄凉。
漫情随水远，兴与云长。
要是致君尧舜，千古继垂裳。